section_heading: Portret Branka Despota kao mladoga asistenta i omiljenoga profesora filozofije (Mislav Ježić)
paragraph_text: ''U svim se predavanjima profesora Despota osjećalo da je za nj filozofija nužna. Da on s filozofijom živi. Da on „živi filozofiju“. Da je uvjeren da se bez filozofije ne može istinski živjeti! Možete si zamisliti koliko je to značilo onima među nama koji smo također željeli ući u filozofiju zato što nas je zanimalo što cjelina bića znači za smisao našega života, koji smo filozofijom smatrali bavljenje svime, kao i bilo čime, pitajući se što nam to znači, koji to smisao daje našemu životu! A vjerojatno je to „svjedočenje za filozofiju“ privuklo svojom snagom i mnoge koji nisu unaprijed sami tako mislili.<ref>Ježić, Mislav, Filozofijske svečanosti profesora Branka Despota, u: Despotova predavanja (1971-1975)'' (priredio Dimitrije Savić), Demetra Zagreb 2016., str. 428-430